સુદામા સેતુ
સુદામા સેતુ ભારતના ગુજરાત રાજ્યના દ્વારકામાં આવેલો એક પદયાત્રી પુલ છે. તેનું નામ કૃષ્ણના બાળપણના મિત્ર સુદામાની યાદમાં રાખવામાં આવ્યું છે. ૨૦૦૫માં દરખાસ્ત કરાયેલો આ પુલ આખરે ૨૦૧૬માં પૂરો થયો હતો.

ઇતિહાસ 

ગોમતી નદી પરનો આ પદયાત્રી પુલ જગત મંદિર અને તેની અગ્નિ દિશામાં આવેલા ટાપુ પરના પંચનાદ અથવા પંચકુઇ તીર્થને જોડે છે. આ ટાપુ પર પ્રવાસનને વેગ આપવા માટે ૨૦૦૫માં આ પુલની દરખાસ્ત કરવામાં આવી હતી. આ ટાપુ ધાર્મિક તેમજ પુરાતત્વીય મહત્વ ધરાવે છે. અહીં મહાભારતના પાંચ પાંડવ સાથે સંકળાયેલા પંચકુઈ નામના પાંચ મીઠા પાણીના કુવાઓ છે. પુલ બન્યો તે પહેલાં ગોમતી નદીને હોડી દ્વારા ઓળંગવામાં આવતી હતી. જગત મંદિર ભારતીય પુરાતત્વ સર્વેક્ષણ દ્વારા સંરક્ષિત સ્થળ હોવાથી પુલના બાંધકામ માટે પરવાનગીની જરૂર હતી. ભારતીય પુરાતત્વ સર્વેક્ષણના વડોદરા વર્તુળે ૨૦૦૮માં પુલને મંજૂરી આપી હતી. ૫ મે ૨૦૧૧ના રોજ ગુજરાતના પ્રવાસન મંત્રી જયનારાયણ વ્યાસ અને રાજ્યસભાના સાંસદ પરિમલ નથવાણી દ્વારા પુલનો ભૂમિપૂજન સમારોહ યોજાયો હતો. ભારતીય પુરાતત્વ સર્વેક્ષણ દિલ્હીએ ૨૦૧૩ સુધી મંજૂરી ન આપી હોવાને કારણે બાંધકામમાં વિલંબ થયો હતો. આ પુલ ફેબ્રુઆરી ૨૦૧૬માં પૂર્ણ થયો હતો.

રિલાયન્સ ઇન્ડસ્ટ્રીઝ લિમિટેડે, ગુજરાત પ્રવાસન વિભાગ અને ગુજરાત પવિત્ર યાત્રાધામ વિકાસ બોર્ડના સહયોગથી આ પુલનું નિર્માણ કર્યું હતું. આ પુલનો બાંધકામ ખર્ચ  થયો હતો. તેનું નામ કૃષ્ણના બાળપણના મિત્ર સુદામાની યાદમાં રાખવામાં આવ્યું છે. આ પુલનું ઉદ્ઘાટન ૧૧ જૂન ૨૦૧૬ના રોજ ગુજરાતના મુખ્યમંત્રી આનંદીબેન પટેલ દ્વારા કરવામાં આવ્યું હતું.

વિશેષતા 
આ પુલ ૧૬૬ મીટર લાંબો અને ૪.૨ મીટર પહોળો છે, જેની ક્ષમતા પ્રતિ કલાક ૨૫,૦૦૦ થી ૩૦,૦૦૦ રાહદારીઓને લઈ જવાની છે. આ પુલ ઉષા માર્ટિન લિમિટેડ દ્વારા પૂરી પાડવામાં આવેલ 40 મીમી જાડા લોક્ડ કોઇલ કેબલ દોરડા વડે બાંધવામાં આવ્યો છે.

આ પણ જુઓ 
 અટલ પદયાત્રી પુલ

સંદર્ભ 

પુલ